කල්පිටිය සහ පුත්තලම කියූ සැණින් සිහියට නැගෙන්නේ බූරුවන් පිළිබඳවයි.එම තත්ත්වය මේ වන විට වෙනස්වෙමින් පවතින්නේ එම ප්‍රදේශවල බූරුවන් සීඝ්‍රයෙන් වඳවීමේ තර්ජනයකට මුහුණදීම හේතුවෙන්.නමුත් මේ වන විට කල්පිටිය ප්‍රදේශයේ බූරුවන් සීඝ්‍ර වඳවීමේ තර්ජනයකට ලක්ව තිබෙනවා.බූරුවන් යනු කල්පිටිය සහ පුත්තලම ප්‍රදේශවලට ආවේණික සත්ත්ව කොට්ඨාසයක් ලෙස හැඳින්විය හැකියි.අතීතයේ ජීවත් වූ මිනිසුන් මෙම බූරුවන් යොදා ගනිමින් බඩු බාහිරාදිය ප්‍රවාහනය කළ බවට ඕනෑතරම් සාක්ෂි පවතිනවා.කල්පිටිය සහ පුත්තලම ප්‍රදේශයේ පවතින වැලි කදු සහිත ස්වභාවික පිහිටීම හේතුවෙන් එකල බූරුවාගෙන් මිනිසා ලද ප්‍රයෝජනය සුළු පටු නැහැ.ඇතැම් පොල්වතු හිමියන් පොල් කුරුමිණියන් විනාශකිරීම සඳහා බූරුවන් යොදාගත් බවටද සාක්ෂි පවතිනවා.කෙසේ වෙතත් කල්පිටිය ප්‍රදේශයේ තෘණභූමි විනාශවීම සහ පරිසරයට බැහැර කෙරෙන පොලිතීන් ආහාරයට ගැනීම හේතුවෙන් මේ වන විට බූරුවන් විශාල සංඛ්‍යාවක් මියගොස් ඇති බව වාර්තා වනවා.අයාලයේ ජීවත්වන මෙම සතුන්ට වාහනවල ගැටීමෙන්ද ඇතැම්විට දිවි අහිමි වනවා.ප්‍රදේශවාසීන් පෙන්වා දෙන්නේ හිමිකරුවන් නොමැතිව මේ වන විට මෙම සතුන් නිදැල්ලේ ගැවසීම අනාගතයේ බූරු ගහණය අඩුවීමට හේතුවක් විය හැකි බවටයි.